Nicodemus Tessin vanhempi

Nicodemus Tessin vanhempi () oli yksi 1600-luvun Ruotsin tärkeimmistä arkkitehdeista. 

Tessin syntyi Stralsundissa Ruotsin Pommerissa. Hänen vanhempansa olivat Nicodemus Tessin ja Maria zum Felde.

Hän lähti Ruotsiin ollessaan vielä nuori. Oman kertomuksensa mukaan (1670-luvun alun "opsatzissa") hänet hyväksyttiin Ruotsin palvelukseen vuonna 1636 Olof Örnehufvudin alaisuudessa toimivaksi linnoitusarkkitehdiksi (vuosi 1639 mainitaan yleensä hänen palvelusvuotenaan). Vuonna 1641 hänet pyydettiin laatimaan karttoja useista Norrlannin kaupungeista sekä kartoittamaan jokia ja puroja yhdessä sihteerinsä Daniel Behmin kanssa.

Ruotsissa hän alkoi työskennellä hoviarkkitehti Simon de la Valléen kanssa, jonka seuraajaksi hänet nimitettiiin vuonna 1646. Hän teki töitä valtakunnankansleri Axel Oxenstiernalle, ennen kuin lähti vuonna 1651 opiskelemaan useiksi vuosiksi Saksaan, Italiaan, Ranskaan sekä Alankomaihin, jossa hän oppi tuolloin uuden barokki-tyylisuunnan.
pienoiskuva|Drottningholmin linna, 1662–1686.
Hänestä tuli vuonna 1661 Tukholman kaupunginarkkitehti ja vuonna 1676 hoviarkkitehti. Hänet aateloitiin vuonna 1674. Vuonna 1680 hän luopui kaikista viroistaan.
pienoiskuva|Karoliininen hautakuori, Riddarholmin kirkko.
Hänen merkittävin suunnittelutyönsä on Drottningholmin linna (1662–1686), jonka tilasi leskikuningatar Hedvig Eleonora. Sen pohjapiirroksessa, puutarhoissa ja sisustuksessa näkyy ranskalaisen barokin vaikutteita, mutta siinä on myös italialaisklassisia elementtejä ja sen huipentaa pohjoismainen säterikatto. Tessinin muita tärkeitä töitä ovat Kalmarin tuomiokirkko (1660–1770), Karoliininen hautakuori (1672) Riddarholmin kirkossa Tukholmassa sekä useat ruotsalaisen aateliston maalaiskartanot ja -linnat. 

 Avioliitto ja jälkeläiset 
Tessin avioitui Maria Persdotter Svahnin kanssa. Heidän poikansa oli Nicodemus Tessin nuorempi.

 Perintö 
Nicodemus Tessin vanhemman kuoltua 65-vuotiaana toukokuussa 1681 hänen poikansa Nicodemus Tessin nuorempi jatkoi kesken jääneitä hankkeita kuten Drottningholmin linnan vuonna 1665 aloitettua sisustusta sekä tulipalossa vuonna 1680 vaurioitunutta Tukholman Södra stadshusetia.
pienoiskuva|Sjöön linnan julkisivupiirros 1670.
pienoiskuva|Kalmarin tuomiokirkko.
pienoiskuva|Bonden palatsi, Tukholma.
pienoiskuva|Haga slott, Enköping.
pienoiskuva|Carl Sparren palatsi, Tukholma, julkisivupiirros.

 Töitä 
 Drottningholmin linna
 Bonden palatsi, Riddarhustorget, Tukholma, yhdessä Jean de la Valléen kanssa
 Bonden hautakuori, Spångan kirkko, Upplanti
 Ekolsundin linna, rakennettu vaiheittain 1650–1750 -luvuilla, Enköping, Upplanti; myös Simon de la Vallée (Åke Henriksson Tottin tilaamana) ja Carl Hårleman, sisustus Carl Fredrik Adelcrantz ja Jean Eric Rehn
 Gripenbergin palatsi, Tranås
 Göteborgin raatihuone
 Hagan linna, Enköping
 Järlåsan kirkko, 1640-luku
 Krusenbergin kartano, Alsike, Knivsta, Upplanti
 Mälsåkerin linna, Strängnäs, Södermanland
 Sjöön linna, 1670-luku, Holm, Enköping, Upplanti
 Sparren palatsi, rakennettu 1671–1672 ylikäskynhaltija Axel Carlsson Sparrelle (1620–1679), Fredsgatan, Tukholma; palanut 1693, raunioitunut 1750-luvulla, tontti uudelleen rakennettu 1840-luvulla Taideakatemian taloksi
 Sparren palatsi, rakennettu 1670-luvulla kuvernööri ja kenraali, vapaaherra Carl Larsson Sparrelle (1627–1702), Hamngatan, Tukholma (purettu 1913 Nordiska Kompaniet tavaratalon tieltä)
 Säbyn kartano, Järfalla, Upplanti
 Södra Bankohuset, aloitettu 1676, Tukholma
 Södra stadshus, aloitettu n. 1670, paloi 1680, Tukholma
 Riddarholmenin kirkko, Karoliininen hautakuori, aloitettu 1672
 Strömsholmin linna
 Wrangelin palatsi, 1653– , Tukholma, yhdessä Jean de la Valléen kanssa
 Skoklosterin linna, 1653– , yhdessä Jean de la Valléen kanssa
 Näsbyn linna, Täby
 Stenbockin palatsi, Tukholma
 Bååtin palatsi, Blasieholmen, Tukholma
 Kalmarin tuomiokirkko, 1653, aloitettu 1660

 Lähteet 

 Aiheesta muualla 

Luokka:Ruotsalaiset arkkitehdit
Luokka:Vuonna 1615 syntyneet
Luokka:Vuonna 1681 kuolleet